ועדת הכלכלה, כנסת 20, פרוטוקול מספר 252, 2016-06-14 09:30

איתן כבל: בוקר טוב, אני שמח לפתוח את ישיבת ועדת הכלכלה הבוקר אחרי יום האתמול, שהיה קצת מלא פעילויות.

איתן כבל: גברתי מנהלת הוועדה, יועצת, יועצות, רשמת, דובר, חברי חאג' יחיא, אורחים נכבדים וכמובן אני שמח לראות כאן אנשים שהרבה זמן לא פגשנו מבנק ישראל וכמובן את עודדה, שהולכים אתנו כבר כברת דרך ארוכה.

איתן כבל: אני מקבל אותה בברכה רבה, וזה מקבל משנה תוקף שמצאת זמן, כי המפקחת על הבנקים כל היום כנראה מסתובבת בסניפים שנסגרים אז אין לה זמן.

איתן כבל: לא הצלחנו לתאם איתה זמן.

איתן כבל: אנחנו מפרגנים לה, ואפילו פרגנתי לה בשידור, אבל יש בזה טעם לפגם.

איתן כבל: אני אתמול סגרתי דיון על המקרה הזה שקשה לתאר.

איתן כבל: על זה נאמר, אם בארזים נפלה שלהבת, אנשים שמחויבים על פי דין להגיע – בסוף העבודה אתנו היא מערכת יחסים.

איתן כבל: למה?

איתן כבל: אני יודע שיש תמיד דברים יותר חשובים מלראות את כבל, אבל תגידי אחרי פגישתנו הראשונה שאני איש נחמד בסך הכול, אנחנו באים לעשות עבודה למען אזרחי ישראל.

איתן כבל: אני באמת אומר לך, לא יכול להיות שמנהלת הוועדה מנסה לתאם, זה פשוט לא נראה לעניין.

<לאה ורון: כל הצוות שלי "על זה" מתאריך 26 במאי.

<לאה ורון: שמענו שהם בחוץ לארץ, שמענו שוב בחוץ לארץ ושמענו שוב בחוץ לארץ.

איתן כבל: עודדה, מה קורה עכשיו זה כמו בבנק, אתה מדבר עם הטלר על הבעיות עם המנהל.

איתן כבל: נא להעביר את זה, אני גם אביע את חוסר שביעות רצוני, כמו שאני נוהג בדרך כלל לעשות.

עבד אל חכים חאג' יחיא: ברשותך, אני גם אודיע ששלחתי מכתב לבנק לאומי וקיבלתי תשובה שהיא ממש לא לעניין.

עבד אל חכים חאג' יחיא: לא יכול להיות שבנק לאומי בכל המשולש הדרומי – ובזה אני אספור את היישובים טייבה, קלנסווה, טירה, ג'לג'וליה, כפר קאסם וכפר ברא – כל המחלקות העסקיות בבנק לאומי נסגרות ונפתחת מחלקה אחת בכוכב יאיר.

עבד אל חכים חאג' יחיא: מכל היישובים האלה צריכים להגיע לבנק לאומי כוכב יאיר, וכל המחלקות העסקיות מאוחדות למחלקה אחת.

עבד אל חכים חאג' יחיא: זה לא מקובל וזה לא סביר, וזה לא יכול להיות.

עבד אל חכים חאג' יחיא: אם אתה סוגר בכל היישובים הערביים, לפחות שיהיו שניים, אחד באזור טייבה, טירה, קלנסווה, ואחת בכפר קאסם, ג'לג'וליה, ושיהיו שם, למה אנחנו צריכים להגיע לכוכב יאיר?

איתן כבל: זה החוק.

עבד אל חכים חאג' יחיא: אני לא מדבר על סגירת סניפים, אלא על מחלקות עסקיות.

איתן כבל: הבנתי.

עבד אל חכים חאג' יחיא: זה לפני שאנחנו מתחילים את ההקראה.

<רן מלמד: הערה קצרה או בקשה לפני תחילת ההקראה.

<רן מלמד: אדוני, נדמה לי שצריך לבקש מהמפקחת על הבנקים להציג לציבור תכנית עבודה של הבנקים לגבי סגירת הסניפים בשנה או בשנתיים הבאות; שיוכלו הלקוחות לראות מה מתכנן להם הבנק שלהם ואולי לכלכל את מעשיהם, ואולי זה יהיה אפילו חלק מהתחרות בין הבנקים, חלק מהרפורמה החדשה, אבל שלא יקום בן-אדם בבוקר, כמו שמישהו שלח לי, ויראה מודעה בעיתון: להשכרה סניף בנק לאומי ברחוב הרברט סמואל בחדרה, לא מקום מרכזי בארץ.

איתן כבל: דרך אגב, לא רק בחדרה, גם כן לאומי למכירה ברחוב ארלוזורוב 149 פינת רחוב פייבל 2 בתל אביב, מדה-מרקר.

<רן מלמד: אני חושב שצריך שהפיקוח על הבנקים אולי אפילו יכניס באתר שלו באופן קבוע מקום, שבו יהיה דיווח מוקדם על סגירת סניפים, בלי קשר להצעת החוק אם הסניף ייסגר או לא, אלא מה תכנית העבודה של הבנקים.

<רן מלמד: הרי לא סוגרים סניף מהיום למחר או ב-60 יום, יש תכנית עבודה.

<רן מלמד: אני חושב שתכניות העבודה האלה צריכות להיות מוצגות לקהל.

<טיבי רבינוביץ: שני דברים עוד לפני שאדוני מתחיל.

<טיבי רבינוביץ: בהתייחס לדברים שנאמרו על ידי רן, אף אדם לא יכול לקרוא בעיתון שהסניף נסגר, בגלל שהלקוחות מקבלים הודעה בכל ערוץ אפשרי כחודשיים לפני, ולכן הלקוח אמור לדעת שהסניף נסגר.

<טיבי רבינוביץ: לגבי הערתו של אדוני, דווקא במגזר הערבי, נדמה לי שלכך התייחסת בפתח הדברים שלך - - -

עבד אל חכים חאג' יחיא: ציינתי את שמות היישובים.

<טיבי רבינוביץ: אני לא יודע, אבל רק שתדע שלמרות שיכול להיות שחלק מהבנקים מצמצמים את מספר הסניפים באזורים מסוימים, דווקא ביישובים הערביים נפתחו נדמה לי בשנה או בשנתיים האחרונות כ-13 סניפים.

עבד אל חכים חאג' יחיא: מה שדיברתי זה על עובדות, וקיבלתי תשובה שזאת התייעלות, אבל ההתייעלות פסחה על היישובים הערביים ועברה לכוכב יאיר.

עבד אל חכים חאג' יחיא: זאת כל ההתייעלות וזאת גם המחאה.

<טיבי רבינוביץ: אבל אני מסביר לך שלא פסחו על מספר הסניפים שנפתחו במגזר הערבי, להפך.

איתן כבל: מה שנקרא נתת תשובה, אבל לא לעניין.

<מרית לביא: שמי מרית לביא, אני מכן לזקן, אבל אני גם מתנדבת בביטוח לאומי בייעוץ לקשיש, ואני רואה אנשים שנשארו בלי – אני רוצה להסביר על מה אני מדברת.

איתן כבל: ברשותך, אני תיכף אתן לך לדבר.

איתן כבל: להפך, אני רוצה לפתוח ולתת לזה את הבמה יותר מהתייחסות.

<מרית לביא: מילה אחת לא רק על הסבל, אלא על כך שכמעט כל חודש הם צריכים לרוץ לבנק להביא אישורים.

איתן כבל: בוקר טוב לכם, אני רוצה לפתוח את הדיון.

איתן כבל: קודם כל, כשהחוק הזה יעבור, יש בינינו הסכמות עם בנק ישראל ועם המפקחת על הבנקים בעניין הזה, ייקבעו כללים ותיכף נצלול פנימה.

איתן כבל: אני רוצה גם להודות לחברי רן שהכין עבורי את החוק.

איתן כבל: תודה.

איתן כבל: ברשותכם, זאת בדיוק הנקודה שאנחנו מנסים להסביר כל הזמן את חוסר הרגישות.

איתן כבל: אף אחד לא מדבר על כך שלא צריך להתייעל, מישהו אמר?

איתן כבל: אבל העניין הוא שגם כשישבתי עם המפקחת על הבנקים, היא מסבירה לי באורים ותומים שהעולם נהיה דיגיטלי.

איתן כבל: הכול בסדר, אני יודע שיום אחד אנשים בכלל לא יידעו שיש סניף, שהיה אפשר לבוא לאיזה בניין שעומד בו שומר ונכנסים ויש שורה ובה אנשים ואתה עומד בתור ומגיע למישהו ויש דלפק.

איתן כבל: יום אחד זה יהיה כמו סיפורים שאתה מספר לפני השינה לילדים שלך, שפעם פעם היה מקום כזה שקראו לו בנק והגעת אליו ופגשת טלר.

איתן כבל: זאת מילה שכנראה תיעלם לה.

איתן כבל: אין חולק ואין מתווכח, יש דברים שאתה לא יכול לעצור, וגם אין כוונה ואין רצון.

איתן כבל: אנשים לא נולדים בני 90 והולכים לבנק.

איתן כבל: אנשים חיים תקופות, יש תקופה שהיתה, תקופה שנגמרת, אלה החיים.

איתן כבל: אתה עכשיו באבחה – ועוד מה שמרגיז אותי שכותבים לי במילים יפות על החשיבות של הטכנולוגיה ואיך היא מקצרת שאתה בכלל לא צריך לעמוד בסניף.

איתן כבל: הכול בסדר, זה אני, הילדות שלי בעזרת השם בכלל לא תגענה לשם, אבל מה יעשה איש מבוגר?

איתן כבל: אין הכרח שמבוגר בן 90 ילך עם הליכון או עם פיליפיני או פיליפינית שייקחו אותם לבנק.

איתן כבל: זה אנשים, שחלקם גם אחזו בתפקידים מאוד בכירים בשירות הציבורי או הפרטי.

איתן כבל: זה לא לעניין, אנשים מגיעים לבנקים שלהם, ופתאום: איפה מוישה, איפה חנה?

איתן כבל: כלום, שולחים אותם לאיזה – היה פעם "בנקוחור", ועכשיו לקיר, לדבר לקיר.

<מרית לביא: שאתה לא רואה מה כתוב.

איתן כבל: בדיוק.

איתן כבל: אני אומר שוב, זה לא יהיה.

איתן כבל: זה יהיה בבוא העת, זה צריך להיות תהליך.

איתן כבל: זה לא יכול להסתיים באבחה אחת, לא יקום ולא יהיה.

איתן כבל: אני כבר אומר לך שבהכנה אנחנו נרחיב את הדיון.

איתן כבל: דרך אגב, גם כשהעליתי את הנושא הזה בפני בנק ישראל, אמרו שיש הזדמנות בהצעת החוק לשים את הנושא על סדר-היום.

איתן כבל: טיבי, אנחנו לא באים ממקום שאומרים לא, ברור לנו שיש דברים שלא אתה, לא אני יכולים לעצור, גם לא צריך.

איתן כבל: אבל אם אתה מחליט לסגור סניף או לבטל מפגש עם טלר, אתה צריך להשאיר איזה רדיוס מסוים לאנשים שלא מכירים דבר אחר.

איתן כבל: הוא צריך להתקשר לילד שלו או לילדה שלו, או היא צריכה, למה?

איתן כבל: מה קרה?

איתן כבל: הם לא אנאלפביתים, זה מקומם.

איתן כבל: גם ככה הבנקים נאבקים על שמם הטוב במובן של מערכת היחסים עם האזרחים, עם הלקוחות, עם הצרכנים.

איתן כבל: יפה, אני רואה את הפרסומות, שאת מעבירה כסף, וזה לא נכון.

איתן כבל: אני רוצה לקבל איזה תמונה מדויקת.

איתן כבל: כמו שהחוק נותן סמכות למפקחת על הבנקים להגדיר את התהליכים לסגירת סניף או למניעת סגירה, אותו דבר נצטרך לעשות כאן.

איתן כבל: בינינו, מה שאמר חאג' יחיא, אני מסכים אתו.

איתן כבל: הם יגידו: שמע, זה בטח עניינים עסקיים, אין מספיק נפח עסקים, כל הדיבורים האלה שאנחנו מכירים, אבל לסגור בכל מקום?

איתן כבל: בכל היישובים שאליהם חבר הכנסת חאג' יחיא התייחס?

עבד אל חכים חאג' יחיא: ויש הרבה עסקים, לא חסרים.

איתן כבל: מה הם חושבים להם, שאם הם יתרמו פעם ב- לאיזה עמותה וכולנו נגיד: כל הכבוד לכם, אמרכ יא סידי, תמשיכו לדפוק אותנו בבנק?

איתן כבל: לכן אני אומר שזה לא מקובל עלי.

איתן כבל: אני מקבל עשרות מכתבים, באמת באמת באמת, כי אלה ששולחים לי מיילים והם גם יודעים לעשות את זה, אבל הרוב שולחים מכתבים.

אוסאמה סעדי: בוקר טוב אדוני היושב ראש, חברי חברי הכנסת, ההצעה היא הצעה ראויה.

אוסאמה סעדי: לא צריך לתת יד חופשית, על אף שאנחנו מודעים לכך שמדובר בעסקים פרטיים שמחפשים רווחים, וזכותם לחפש רווחים, אבל יש פה גם אינטרסים אחרים שצריך לקחת בחשבון.

אוסאמה סעדי: לכן לפחות בנקודה הספציפית הזאת של סגירת סניפים, אני חושב שזה בסיסי והגיוני שצריך להודיע למפקח על הבנקים שעומדים לסגור סניף – זה בסיס ההצעה.

אוסאמה סעדי: בעניין של הבנקים, פתיחת סניפים וסגירת סניפים, אני הייתי בסיור בדרום לפני שבועיים.

אוסאמה סעדי: ביקרתי בחמישה יישובים ערביים גדולים – חורה, כסייפה, שגיב אלסלאם – שגב שלום, לקיה, ערוער ערערה-בנגב.

אוסאמה סעדי: אדוני, כל ישוב כזה עם הפזורה מסביב לפחות 30,000 תושבים.

אוסאמה סעדי: אדוני, אני הייתי המום שאין באף יישוב כזה אפילו סניף בנק אחד לרפואה – סניף בנק, לא אוטומטים, לא כספומטים, לא כלום.

אוסאמה סעדי: אם מישהו צריך למשוך כסף מהכספומט, הוא צריך ללכת לבאר שבע, לנתיבות, לערד.

אוסאמה סעדי: כששאלתי, אמרו: יש בחורה ראש יישוב, ראש מועצה, ד"ר מוחמד אלנבארי, שיש לו דוקטורט מהטכניון, והוא מנסה לפתח את היישוב, נוסע לחוץ לארץ ומגייס תרומות.

אוסאמה סעדי: הוא אומר לי: לא השארתי אפילו דירקטוריון אחד של בנק – דיסקונט, לאומי, הפועלים, מרכנתיל, כולם – אמרתי תפתחו סניף אחד ביישוב שלי, אני מעביר את כל החשבונות של המועצה במאות מיליוני שקלים, תבואו.

אוסאמה סעדי: זאת לא החלטה עסקית.

אוסאמה סעדי: הייתי מבין אם היו פותחים, מנסים ורואים שמפסידים – אז סוגרים, אבל שיש פה החלטה אפריורית שאנחנו לא פותחים סניפים ביישובים האלה, לא מתקרבים.

אוסאמה סעדי: יש הרבה סטריאוטיפים על הבדואים כי שדדו כמה סניפי דואר.

אוסאמה סעדי: למה, ברמת גן או בתל אביב אין שודים?

אוסאמה סעדי: אין שודים של בנקים בתוך ישראל?

איתן כבל: גם שם זה ישראל.

איתן כבל: ..

אוסאמה סעדי: ולכן אני הייתי המום.

אוסאמה סעדי: פניתי למפקחת על הבנקים, אני מקווה שאני אפגוש אותה בשבוע הבא.

אוסאמה סעדי: מוזר, אני חשבתי שהיא פה היום.

איתן כבל: גם אנחנו.

איתן כבל: קיווינו.

אוסאמה סעדי: אבל לפחות אני בשבוע הבא עומד להעלות את הנושאים האלה בפניה.

אוסאמה סעדי: זה לא מתקבל על הדעת.

אוסאמה סעדי: שמענו אתמול את ההצהרות הבומבסטיות של שר האוצר.

איתן כבל: דרך אגב, ההצעה הזו היא על שמו של אימא של משה כחלון שר האוצר.

איתן כבל: הצעת החוק הזאת היא בעקבות סגירת סניף בגבעת אולגה.

איתן כבל: דרך אגב גברתי מקן לזקן, זה נוגע לכל הנקודות אליהן התייחסנו.

אוסאמה סעדי: לכן אני מקווה שההצהרות האלה וההמלצות האלה כן לתת רישיונות לבנקים ולהקל על הדרישות בפתיחת בנקים, כי יש הרבה דרישות.

אוסאמה סעדי: אני בעברי כשהייתי עורך דין, ייצגתי הרבה בנקים מהרשות הפלסטינית, שהיה להם קושי להשיג בנק אחד שישמש להם כבנק קורספונדנט בישראל.

אוסאמה סעדי: היה בנק דיסקונט ופועלים וכולם אמר: לא רוצים לעבוד עם הבנקים האלה.

אוסאמה סעדי: אמרתי: אתם לא רוצים לעבוד איתם?

אוסאמה סעדי: תנו להם.

אוסאמה סעדי: באו לרהט ואמרו: אנחנו רוצים לפתוח סניף ברהט, תנו לנו אישור, כמה הון אתם רוצים?

אוסאמה סעדי: 50 מיליון, 100 מיליון?

אוסאמה סעדי: אנחנו מוכנים, זה בנקים מבוססים, שהמרכז שלהם גם בירדן.

אוסאמה סעדי: אני מקווה שעכשיו לפחות יתחיל התהליך הזה.

איתן כבל: אני רק יכול להגיד לך במילה אחרונה, שבסך הכול המפקחת הנוכחית, יש בה פתיחות מאוד מאוד גדולה להתמודדות עם נושאים מן הסוג הזה.

איתן כבל: אני גם חושב שתמצא אצלה אוזן קשבת.

אוסאמה סעדי: אני מקווה.

אוסאמה סעדי: נקודה אחרונה בעניין הסגירה, אפרופו החוק הזה, חברי זוהיר בהלול ואני העלינו את סגירת הבנק בעיר העתיקה בעכו.

איתן כבל: כבר הרווחנו כשאמרת חברי זוהיר בהלול.

איתן כבל: ..

אוסאמה סעדי: בטח, חברי.

אוסאמה סעדי: העלינו את הנושא של סגירת סניף בנק דיסקונט בכניסה לעיר העתיקה בעכו, שרצו להעבירו.

אוסאמה סעדי: אמרנו: איך זה יכול להיות?

אוסאמה סעדי: זה הבנק היחיד בעכו.

אוסאמה סעדי: לפעמים אנחנו מרגישים שיש גם פנים פוליטיים שלא ממן העניין, שיקולים זרים.

איתן כבל: אני אשמח שאדוני גם יעדכן אותנו בעניין.

אוסאמה סעדי: בהחלט, אני אעדכן.

אוסאמה סעדי: תודה אדוני.

איתן כבל: ברשותכם, אנחנו נתחיל את ההקראה של הצעת החוק.

<אתי בנדלר: אדוני, אנחנו קיבלנו אתמול נוסח מתוקן, מוצע על ידי בנק ישראל, שמוסכם גם על האוצר.

איתן כבל: ברוח הדברים שדיברנו עליהם.

<אתי בנדלר: אנחנו שכחנו להעביר את זה לוועדה אלא רק הבוקר, ולכן יש בלפטופים נוסח מעודכן, אבל לשאר המוזמנים אין בפניהם את הנוסח הזה.

<עודדה פרץ: אני רק אגיד בהקשר למה שאמרת, שאתם מתפרצים לדלת פתוחה.

<עודדה פרץ: אנחנו מסכימים שכל הנושא של סגירת סניפים צריך להיעשות ברגישות.

<עודדה פרץ: לכן אנחנו תומכים בהצעת החוק הזאת, כדי שלמפקחת על הבנקים תהיה אפשרות לשקול את כל השיקולים האלה, כשבנק יודיע על כוונתו לסגור סניף.

<עודדה פרץ: רצינו לקצר את משך הזמן של הודעה של בנק ל-30 ימים.

<לבנת קופרשטיין-דאש: אני עורכת דין לבנת קופרשטיין-דאש מאיגוד הבנקים.

<לבנת קופרשטיין-דאש: אני רוצה קודם כל לדבר מבחינה עקרונית על העמדה של איגוד הבנקים בנוגע להצעת החוק.

<לבנת קופרשטיין-דאש: קודם כל, אני לא מתעלמת מכל הדברים שנאמרו כאן ומהמהפכה הטכנולוגית והמשמעויות שלה.

<לבנת קופרשטיין-דאש: המהפכה הזאת היא מהפכה שנעשית לא בארץ אלא בעולם, היא הקדימה אותנו בעולם, אנחנו מצטרפים אליה, המהפכה הזאת גם נעשית לא רק בבנקים, אלא בכלל בכל השירותים.

איתן כבל: אבל פתחנו בזה ואין ויכוח.

<לבנת קופרשטיין-דאש: אני גם לא מתווכחת.

איתן כבל: את מחזקת את הדברים שלנו.

<לבנת קופרשטיין-דאש: אני מצטרפת לחלק מהדברים שלכם.

<לבנת קופרשטיין-דאש: מה שהצעת החוק באה לעשות זה בחקיקה ראשית להפקיע את זכותו של בנק, שהוא גוף עסקי בשוק חופשי, להפקיע את זכותה של ההנהלה איפה פותחים את הסניף.

<לבנת קופרשטיין-דאש: אני לא אומרת שבנק לא צריך לשקול שיקולים מסוימים, ואני גם לא אומרת שהרגולטור לא צריך להנחות, והדבר נעשה, אבל צריכים לראות לפני שמחוקקים חוק שמפקיע , למה עושים את זה והאם האמצעי שבו אתם נוקטים ראוי.

<אתי בנדלר: האם גברתי מנסה לרמוז שאולי התיקון איננו חוקתי?

<לבנת קופרשטיין-דאש: האמצעי שבו אתם נוקטים לדעתנו לא מידתי.

<לבנת קופרשטיין-דאש: אני בכלל לא נכנסת לענייני חוקתיות ובג"ציות, אני אומרת שהאמצעים שנוקטים הם לא מידתיים, ואני רוצה להציג בפניכם אמצעים מידתיים יותר.

<לבנת קופרשטיין-דאש: קודם כל, לבנקים יש המון סניפים.

<לבנת קופרשטיין-דאש: הבנקים הם עסק מרובה סניפים.

<לבנת קופרשטיין-דאש: אנחנו לא מתעלמים מהקדמה ומהטכנולוגיה בכך שהשירות שהלקוח היום מקבל הוא שירות שונה.

<לבנת קופרשטיין-דאש: פעם עיקר המפגש של הלקוח עם הבנק היה באמצעות סניף.

<לבנת קופרשטיין-דאש: היום יותר ויותר לקוחות, וגם בשכבה המבוגרת של הלקוחות, אנחנו רואים שעיקר המפגש של הבנק עם הלקוח הוא באמצעים ישירים, אם זה במוקדים הטלפוניים שמתוגברים כל הזמן.

איתן כבל: כתוב המביא דברים בשם אומרם, מביא גאולה לעולם.

איתן כבל: עד לרגע זה גברתי חוזרת על כל מה שאנחנו אמרנו.

איתן כבל: אין חולק על שום דבר מהדברים שאת אמרת לא בחלק הראשון, אלא במובן של הקדמה.

איתן כבל: אין ויכוח על זה.

איתן כבל: אם גברתי רוצה להציע הצעה, שתתקדם.

<לבנת קופרשטיין-דאש: אני חייבת להבהיר מאיפה זה נובע, ואם בכלל יש הצעה.

<לבנת קופרשטיין-דאש: קודם כל, אמרנו שהשירותים משתנים בכל העולם וגם בארץ.

<לבנת קופרשטיין-דאש: כל המהפכה שקורית עכשיו נעשית תחת פיקוח קיים של הרגולטור.

<לבנת קופרשטיין-דאש: אני רוצה להתייחס פה לחבר הכנסת שדיבר על ההודעה – בנקים כבר עכשיו לפני שהם סוגרים סניף, מודיעים לרגולטור.

<לבנת קופרשטיין-דאש: הבנקים נמצאים בקשר רצוף עם בנק ישראל, ובנק ישראל מייעץ ומוודא במידת הצורך האם כדאי או לא לסגור את הסניף והבנקים מקשיבים לרגולטור.

<לבנת קופרשטיין-דאש: הרגולטור הוציא לפני כמה חודשים מסמך, שבו זיהה את המגמה של ההתפתחות הטכנולוגית ואמר:

<לבנת קופרשטיין-דאש: אני יודע שאתם הולכים לסגור סניפים ואנחנו לא מתנגדים לזה, אבל - - -

איתן כבל: ידוע לך כמה סניפים סגרו הבנקים השנה?

<לבנת קופרשטיין-דאש: אני יודעת שבין 2012 ל-2015 נסגרו משהו כמו חמישים ומשהו סניפים מתוך מעל 1,000.

<לבנת קופרשטיין-דאש: המגמה הזאת בעולם - - -

<רן מלמד: מה התכנית לשנה הבאה?

איתן כבל: הבנתי, את מדברת ואני מתרגש, אני מרגיש איך אני מזיע, מתמלא חום ואהבה, מרגיש שלבי פועם בחוזקה והפרחים – נו, באמת.

איתן כבל: אני כמחוקק ידוע במערכת היחסים, אני באתי לפה הפעם הזאת בחקיקה מאוד מינורית, שבאה ממקום משתף.

איתן כבל: אני במקומכם, זה בדיוק כל ההבדל, אם אני נציג של איגוד הבנקים או עורך דין של איגוד הבנקים, אומר: וואלה, יש בזה שכל, אוקי, אחר כך תלכי ותגידי: חברי הכנסת האלה אהבלים, לא מבינים מהחיים שלהם, עבדנו עליהם, קרקרסנו אותם.

איתן כבל: אבל לפחות בנראות, מה את מתחילה לתת לי הרצאה?

איתן כבל: גברתי, את לא תעשי לי פיליבסטר.

איתן כבל: העניין ברור, אני אתן לך להגיד את הדברים, אבל באמת זה לא מקובל עלי, את טועה אפילו בטקטיקה שלך מולי.

איתן כבל: את אומרת שאת יודעת שבין 2012 ל-2015 נסגרו 50 סניפים, זה נתון בדוק?

<לבנת קופרשטיין-דאש: אני לוקחת את הנתון מסקירת מערכת הבנקאות לשנת 2015 שפרסם בנק ישראל.

<לבנת קופרשטיין-דאש: אני רוצה גם להגיד, שעיקר הסניפים שנסגרים, נסגרים במרכזי הערים, יש תהליך של איחוד ויותר סניפים נפתחים בפריפריה.

איתן כבל: את עושה לי עכשיו הרצאת חומש?

איתן כבל: אם היית נותנת בדירקטוריון הרצאה כזאת, היו אומרים לך: גברתי, תודה, הבנו, שבי.

איתן כבל: אני מנסה להגיע לפואנטה ואת לא מתקדמת, את רק מדור פרסומי.

איתן כבל: עכשיו אני שואל את השאלות.

איתן כבל: כשאני בא לסניף שלי, הם שואלים אותי.

איתן כבל: אני עכשיו שואל ורוצה לדעת אם ידוע לך כמה סניפי בנק אמורים להיסגר במהלך 2016, 2017, 2018.

<לבנת קופרשטיין-דאש: הנתון הזה לא בידיים שלי.

איתן כבל: אם באים לדיון כזה, זה אלף-בית, ובמקרה יש לי בכיס את התכניות של סגירת הסניפים לשנים הקרובות, הכי פשוט, הכי פשיטא.

<טיבי רבינוביץ: אדוני היושב ראש, זאת מדיניות עסקית של כל בנק ובנק.

<טיבי רבינוביץ: אתה לא יודע כמה סניפי שופרסל נפתחים ונסגרים, אתה לא יודע כמה סניפי קופות חולים נפתחים ונסגרים, ואתה גם לא יודע כמה סניפים בנק הפועלים או בנק לאומי או בנק לאומי מתכוונים לסגור, למה?

<טיבי רבינוביץ: כי מחר בבוקר בנק לאומי יידע איפה הוא סוגר.

איתן כבל: טיבי, בנק לא מחליט מהרגע לרגע על סגירת סניף.

איתן כבל: טיבי, אני מקווה מאוד בשבילו שהוא לא בא בבוקר ואומר: ראיתי שמעט אנשים נכנסים לסניף, זה לא מוצא חן בעיני.

איתן כבל: יש תכנית שנתית, בודקים מהלכים עסקיים, רואים אם מתאים להם או לא, וכאן נכנס העניין.

איתן כבל: מה ההגדרה של מתאים לי או לא מתאים לי?

איתן כבל: זה העניין.

איתן כבל: זה בדיוק מקומה של הכנסת, זה בדיוק מקומו של בנק ישראל, של המפקחת על הבנקים להגיד.

איתן כבל: שים לב, אף אחד לא כפר בעובדה שבנק יכול לסגור סניף, אף אחד לא כפר בעובדה שיש מהפכה טכנולוגית ואנחנו צועדים לעברה.

איתן כבל: כל מה שניסינו זה להכניס בלנס, כי כל גוף רואה רק את עצמו.

איתן כבל: אפשר להגיד: מי צריך חקיקה?

איתן כבל: בוא נסת

איתן כבל: פק בשבע מצוות בני נוח, יהיה בסדר.

איתן כבל: בן אדם לא יודע מה טוב לו?

איתן כבל: אני נותן לך לסיים בשני משפטים, כי אני רוצה להתחיל הקראה.

איתן כבל: הבנו את הרעיון.

איתן כבל: העניין הוא שבסופו של תהליך, מתחילים לספר לי כמה הבנקים גדולים, אוהבי העם, עוצרים ברחובות אנשים ומכריחים אותם לקבל כסף?

<לבנת קופרשטיין-דאש: לא אמרתי שהתהליך לא צריך להיות לא מנוהל, לא מבוקר ולא מפוקח, אנחנו לגמרי מסכימים.

<לבנת קופרשטיין-דאש: אנחנו לא מסכימים עם האמצעי, שהוא עם כל הכבוד, לא אמצעי מינורי.

<לבנת קופרשטיין-דאש: זאת היא הפקעת שיקול הדעת מהבנק והעברתו לרגולטור.

<לבנת קופרשטיין-דאש: אני חושבת שנכון, שבנק ישראל יהיה יותר ברור ויפעל יותר לשיתוף פעולה עם הבנקים להוציא נהלים, אמצעים, כל מיני בחינות שהבנקים ישלבו עם המדיניות.

<לבנת קופרשטיין-דאש: זאת ההצעה שלי, ההצעה שלי היא לא לקבוע בחקיקה ראשית משהו שמפקיע את זכותו של הבנק לנהל את עסקיו, זה הכול.

<לבנת קופרשטיין-דאש: תודה.

איתן כבל: תודה גברתי.

איתן כבל: האמת היא שזה עושה לי חשק להוסיף עוד כמה סעיפים של שימוע, התייעצות עם הרשות המקומית, עם הרווחה באזור, כל אותם הדברים שהבנק לא עושה כשהוא סוגר, שמבחינתו הזקן יכול ללכת כמה שהוא רוצה בגשם, בחורף, כדי להוציא כמה גרושים של הביטוח הלאומי.

<מרית לביא: או לנסוע לעיר אחרת להביא אישור.

איתן כבל: מה זה, זה חוק?

איתן כבל: זה פרווה.

איתן כבל: לא מתאים לי להניח הצעות חוק שכאלה, ועוד מטיפים לי?

<מרב זוהרי: מבחינת משרד המשפטים, אכן עלולה להיות בזכות הקניין של התאגידים.

איתן כבל: אני אשמח שהם יפנו לבג"ץ, בעזרת השם.

<אתי בנדלר: אבל מן הראוי

איתן כבל: על אי-חוקתיות של הסעיף הזה.

<מרב זוהרי: אני אגיד בקצרה כדי שנוכל להתחיל להקריא, שמבחינת משרד המשפטים אכן עלולה להיות פגיעה בחופש העיסוק ובזכות הקניין של התאגידים הבנקאיים, אבל אנחנו סבורים שמדובר - - -

איתן כבל: אני אשמח שהם יפנו לבג"צ, בעזרת השם, בעזרת השם.

<אתי בנדלר: כן אדוני, אבל אני חושבת שראוי שהוועדה תתייחס לטענה.

איתן כבל: פעם חסמתי מישהו מלומר מה שהוא רוצה?

איתן כבל: לא, אני רק אומר בעזרת השם שהם יגישו בג"צ על אי-חוקתיות של הסעיף הזה.

<מרב זוהרי: אני רק אשלים ואומר, שאנחנו חושבים שזאת כן פגיעה שהיא מידתית, גם לאור התכלית הצרכנית, וגם בהתייחס לסמכויות שכבר קיימות היום למפקח לתת היתר לפתיחת סניפי הבנק.

<מרב זוהרי: לאור המנגנון שמוצע עם הנימוקים ולאור זה שהתיקון שהוסף - - -

איתן כבל: מי שפותח, גם יכול להגיד מתי הוא סוגר, אבל לא חשוב, בסוף הבנק דואג לזקן או לזקנה בשכונה שלי או במקום אחר, שיגיעו בנוחות, הם מביאים לו את הסניף הביתה.

<אתי בנדלר: אני רוצה להצטרף לדבריה של גברת זוהרי.

<אתי בנדלר: כשאנחנו עיינו אתמול בהצעת החוק, שאלנו את עצמנו, האם התיקון חוקתי, והגענו למסקנה שהוא אכן לתכלית ראויה.

אוסאמה סעדי: מידתי.

<אתי בנדלר: והאמצעי המוצע כאן הוא לחלוטין מידתי, ואפילו אפשר להדק אותו עוד יותר, ועדיין אנחנו נראה בו אמצעי מידתי כדי להשיג את התכלית הראויה.

איתן כבל: אז אני אודה לגברתי שתעזור לי בהידוק.

איתן כבל: אני מתחיל לקרוא: הצעת חוק הבנקאות (רישוי) (תיקון – סגירת סניפים), התשע"ה-2015 הוספת סעיף 28א 1.

איתן כבל: בחוק הבנקאות (רישוי), התשמ"א-1981; (1) אחרי סעיף 28 יבוא: (1) לא יסגור תאגיד בנקאי סניף, אלא אם כן נמסרה למפקח הודעה מנומקת על כך ארבעים וחמישה ימים לפחות לפני סגירת הסניף, והמפקח או עובד בנק ישראל שהוא הסמיכו לכך לא הודיע בתוך התקופה האמורה על התנגדותו לסגירת הסניף, או שהודיע על הסכמתו לכך; המפקח רשאי להאריך את התקופה האמורה, במקרה הצורך, בלבד שהודיע על כך לתאגיד הבנקאי בכתב, ונימק את הצורך בהארכת התקופה".

איתן כבל: (2) החלטת המפקח להתנגד לסגירת סניף תהיה מנומקת ובכתב ותינתן לאחר שנתן לתאגיד הבנקאי הזדמנות להשמיע את טענותיו ולאחר התייעצות עם ועדת הרישיונות".

אוסאמה סעדי: יש לי תיקון.

<אתי בנדלר: ברשותך אדוני היושב ראש, ההערות שלי הן כדלקמן: מדובר על כך שלא תבוצע סגירה בפועל, אלא אם כן ניתנה הודעה מראש למפקח 45 ימים לפני סגירת הסניף.

<אתי בנדלר: אני הייתי מציעה שיהיה כאן

<אתי בנדלר: לפני המועד הצפוי לסגירת הסניף, כי יכול להיות שהסניף לא ייסגר, וכאן כאילו קובעים עובדה שמדובר בסגירת הסניף, יכול להיות שהמפקח לא יסכים לסגירת הסניף.

<אתי בנדלר: לכן אני חושבת שזה צריך להיות לפני המועד המבוקש או הצפוי לסגירת הסניף.

איתן כבל: אני חושב שצריך גם לחדד את זה.

איתן כבל: הבנק עושה מהלכים, זה לא 45 יום ופתאום הוא אומר למשאיות שהן צריכות לבוא לאסוף את הציוד, זה לא תהליך מהרגע לרגע, מישהו כבר ישב ותכנן.

איתן כבל: אני חושב שזה גם נכון לבנק מבחינת האינטרסים הכלכליים שלו, שמהרגע שהוא קיבל את ההחלטה על רצונו לסגור את הסניף, שיודיע לבנק.

<אורנה ואגו: אין מניעה, הוא יכול להודיע גם חצי שנה, "לפחות".

איתן כבל: בעיני, 45 יום זה נראה בעיני כאילו כבר הכול חלוט.

איתן כבל: מי שמודיע 45 יום, אז מה?

<רן מלמד: יש בעיה נוספת, שאומר איגוד הבנקים - - -

עבד אל חכים חאג' יחיא: לפחות.

איתן כבל: הבעיה שלי לא עם ה"לפחות".

אוסאמה סעדי: הוא יחכה עד היום האחרון.

איתן כבל: הוא כבר הודיע חודשיים מראש ללקוחות.

איתן כבל: אני רק אומר מה אני מבין.

<אתי בנדלר: מכוח מה הוא הודיע חודשיים מראש?

<רן מלמד: אמר פה נציג איגוד הבנקים, שמודיעים ללקוחות חודשיים לפני.

איתן כבל: היא שאלה מכוח מה, היא צודקת.

<אתי בנדלר: בסדר, השאלה אם זה נוהג או הוראה של המפקחת על הבנקים שמחייבת.

איתן כבל: 45 יום לפני מה?

אוסאמה סעדי: זה לא לפני סגירת הסניף, אלא לפני קבלת ההחלטה של הבנק על סגירת הסניף, זה מה שחשוב.

<אתי בנדלר: קודם מתקבלת החלטה, ואז מתחילים את התהליך.

אוסאמה סעדי: מתקבלת החלטה, ואז הם צריכים להודיע למפקח על הבנקים והם צריכים לקבל אישור או להודיע לו תוך 45 יום מיום קבלת ההחלטה.

<אתי בנדלר: אבל מה יקרה אם ההחלטה היא לסגור את הסניף עוד 30 ימים, איך אפשר לפתור את זה?

אוסאמה סעדי: בכל מקרה הם לא יכולים לסגור תוך 30 יום.

אוסאמה סעדי: זה ההיגיון, ברגע שבנק מקבל החלטה לסגור סניף, הוא צריך להודיע למפקח על הבנקים: אני עומד לסגור סניף, זה אלף-בית, ואז המפקח על הבנקים יכול להתנגד, יכול להסכים או להציב תנאים.

<עודדה פרץ: קודם כל יש הוראה של המפקח על הבנקים היום, שאומרת שבנק שרוצה לסגור סניף, צריך להודיע 30 יום מראש ללקוחות.

אוסאמה סעדי: זה כלום 30 יום.

<עודדה פרץ: יכול להיות שאנחנו נחשוב להאריך את זה, אבל זה כרגע המצב, אז יש הוראה שמחייבת את זה.

<עודדה פרץ: כמו שאורנה הסבירה, זה הזמן שאנחנו קוצבים למפקח על הבנקים להשיב לבנק.

<עודדה פרץ: הבנק לא יכול להחליט, שהוא כבר נמצא בשלב סופי של התהליך, עדיף לו להודיע כמה שיותר מהר.

איתן כבל: נכון, רק שכתוב פה "לא יסגור תאגיד בנקאי סניף, אלא אם כן נמסרה למפקח הודעה מנומקת על כך ארבעה וחמישה ימים לפחות".

איתן כבל: מה אני מנסה להגיד?

איתן כבל: אני מדבר ברמה המעשית, זה כבר לא קשור להתנהלות.

איתן כבל: אני חושב שגם איגוד הבנקים מסכים אתי בעניין הזה.

איתן כבל: 45 יום זה זמן מאוד מאוד קצר, זה עושה את הכול קצת פלסתר, כי הכול כבר נכנס לתוך מסגרת 45 יום לפני הסגירה.

איתן כבל: אני סבור שמרגע שמתקבלת החלטה של הבנק לבצע את הפעולה – זה יכול להיות חצי שנה, לא משנה מתי, אין זמן, מהרגע שהוא קיבל את ההחלטה שהוא רוצה לסגור סניף במקום X - יש לו 45 או לא יודע מה להודיע למפקחת על הבנקים על הרצון שלו בלוח זמנים כזה וכזה.

איתן כבל: עודדה, אני בכלל לא מדבר אתך ברמה של מערכות יחסים, אלא ברמה טכנית.

<עודדה פרץ: קודם כל, אני מנסה להסביר שאלה תהליכים שהולכים להיות בטור, זאת אומרת:

<עודדה פרץ: קודם כל הוא יצטרך לסגור את העניין מול המפקח על הבנקים.

איתן כבל: תעשי לי סיפור דרך.

<עודדה פרץ: אבל הוא לא יוכל להודיע ללקוחות לפני שסגור מבחינת המפקח על הבנקים שזה בסדר.

איתן כבל: זה ברור לי.

<אתי בנדלר: אבל זה לא קבוע - - -

איתן כבל: מה העניין?

איתן כבל: הוא יגיע עד ה-45 יום, 46 יום לפני.

<עודדה פרץ: הוא לא יוכל, כי הוא צריך לקחת עוד 30 יום אחורה.

<עודדה פרץ: נגיד הוא מתכנן לסגור בתאריך מסוים, הוא צריך 30 יום לפני כן להודיע ללקוחות.

איתן כבל: אז יהיו לו 45 יום - -

<עודדה פרץ: - - ועוד 30.

איתן כבל: בסדר.

<עודדה פרץ: מבחינת הבנק, אם הוא ירצה להיערך, עדיף לו - - -

<אורנה ואגו: אפשר להפריד ולהגיד, שהבנק יעשה את החשבון שלו מתי הוא רוצה להודיע למפקח.

<אורנה ואגו: למפקח אנחנו כן קוצבים זמן, מתי הוא יודיע לפני הסגירה.

<אורנה ואגו: בנק שלא רוצה להיכנס להוצאות לפני שהוא יודע את עמדת המפקח, יודיע כמה שיותר מוקדם.

<אורנה ואגו: המפקח כן יהיה קצוב בזמן.

<אורנה ואגו: אולי אפשר להפריד מה-45 יום.

אוסאמה סעדי: על מנת שהבנק לא יתחיל לעשות צעדים מעשיים ואופרטיביים, הצעתי שברגע שהוא מקבל החלטה על סגירת הסניף, הוא צריך להודיע למפקח על הבנקים, ואז המפקח על הבנקים, יכול להיות שהוא יבקש את עמדת התושבים, יכול להיות שהוא יציב תנאים, ואז לפני שבכלל מתחילים להניע את התהליך – שהמפקח על הבנקים יודיע את עמדתו, זה ההיגיון.

<לבנת קופרשטיין-דאש: הבנק לא יעשה מהלכים אופרטיביים, לפני שהוא יקבל את האישור מהמפקח.

איתן כבל: זה ברור.

<טיבי רבינוביץ: אבל אם אני מבין נכון את הרגישות של אדוני לצורכי הציבור, אתה מעוניין לדעת שבסופו של דבר הציבור מודע לכוונתו של הבנק לסגור את הסניף, ככל שניתן מוקדם יותר.

עבד אל חכים חאג' יחיא: לא רק זה.

איתן כבל: יש כאן שתי נקודות – נקודה אחת, שלציבור יהיה מספיק זמן, חודש זה ממש ממש ממש לא מספיק מחד, אבל עזבו עכשיו לקוחות בנקים ודברים מן הסוג הזה, אני מדבר ברמה טכנית שאתה מנהל בין גופים כאלה ואחרים; הטענה שלי שכשאתה מאפשר לבנק, אפילו בתת-מודע, להודיע 45 יום לפני המועד שהוא רוצה לסגור, אם אתה כותב דבר כזה בחקיקה, בוודאי בחקיקה ראשית, עזבי את החשבונות האלה, אפילו 70 יום, אני מניח שהבנק כבר יודע איפה הוא מפזר את העובדים, הוא כבר זימן עובדים לשימוע כי הוא צריך לסיים את עבודתם ולשלוח אותם הביתה, פעולות בסיסיות שמתחייבות מניהול, בלי קשר בכלל למערכת היחסים בין האזרח לבין הבנק.

איתן כבל: לכן אני אומר שהתהליך צריך להיות כזה – התקבלה החלטה של הבנק לסגור סניף מסוים, הוא צריך להודיע לאלתר למפקח.

באסל גטאס: הוא בסוף צריך לקבל אישור.

איתן כבל: ברור, זה בכל מקרה, הוא לא יכול לבצע את הפעולה הזאת בלי שקיבל אישור.

<רן מלמד: אני חושב שיש לנו פה שלושה קבועי זמן, שמתחברים אחד עם השני וצריך לראות איך משחקים איתם: אחד – מועד ההודעה ללקוח, אני חושב שאתה צודק כשאתה אומר ש-30 יום זה מעט מדי, זה צריך להיות 60 יום, ואם זה אומר שבהצעת החוק הזאת ייקבע 60 ובעקבות זה תתוקן הנחיית המפקחת, זה בסדר; שני – צריך לזכור שגם עובדי בנק זכאים, אם הם הולכים לפיטורים, להודעה של 30 יום מראש, שזה אומר שאנחנו נשארים בגבולות של 60 יום.

<רן מלמד: לכן ההצעה שלי היא לתקן את הצעת החוק, כך שיש שתי אופציות:

<רן מלמד: אחת – שתהיה הודעה למפקחת של 45 יום, שלאחריה יתחילו לספור 60 יום, זאת אומרת: יש למפקחת 45 יום שבהם היא מקבלת.

<עודדה פרץ: זה אחרי, זה חייב להיות בטור.

<רן מלמד: אמרתי שתי אופציות, אחת יותר נוקשה ואחת פחות.

<רן מלמד: הנוקשה אומרת שיש 45 יום, שבמהלכם צריכים להגיש בקשה ולקבל תשובה מהמפקחת.

<רן מלמד: אם המפקחת אישרה אחרי 45 יום, מתחילים לספור 60 יום לסגירת הסניף.

<רן מלמד: אני חושב שזה המתווה הקשה יותר, אבל הנכון יותר.

<רן מלמד: המתווה השני זה לנסות לעשות איזושהי חפיפה בין ה-45 ל-60 יום באיזשהו פרק זמן.

איתן כבל: אתה חייב זמן שבו המפקחת נותנת את התשובה – מאשרת, לא מאשרת או בתנאים כאלה ואחרים, זאת אומרת: ההודעה ללקוח רק אחרי שהסתיים כל התהליך.

איתן כבל: לכן אני מסכם ואומר שיש כאן שני טקטים, שהם נפרדים, אבל הם קשורים זה בזה.

<עודדה פרץ: החוק מטפל רק בראשון.

איתן כבל: נכון, אז אני אומר שאנחנו בשלב ההודעה, שראה תאגיד שהוא מבקש לסגור סניף באחד המקומות.

איתן כבל: 45 יום עושה לי לחץ בבטן, זה נראה כמו הדברים שהם די גמורים.

<עודדה פרץ: אנחנו מנסים לאזן בין ההתנהלות העסקית של הבנקים לבין הצורך של המפקחת על הבנקים לבדוק.

<עודדה פרץ: יש למפקחת על הבנקים פה סמכות – אם הימים לא מספיקים – להודיע לבנק.

איתן כבל: לא, אני לא מדבר על זה.

איתן כבל: עודדה, את לא אתי.

<עודדה פרץ: זה בטור, יהיו עוד X ימים שהבנק יודיע ללקוחות, לא לפני שהוא יידע שזה מסודר מול הפיקוח על הבנקים.

איתן כבל: עודדה, את לא אתי, אין לזה קשר לאפשרות של המפקחת להאריך או לא להאריך.

איתן כבל: כל העניין הוא הנראות.

איתן כבל: 45 יום לפני המועד שסניף מבקש - - -

<עודדה פרץ: זה לא לפני הסגירה, אני חושבת שזה צריך להיות פה לפני ההודעה ללקוחות.

<עודדה פרץ: מבחינת הניהול של הבנק, עדיף לו להודיע כמה שיותר מוקדם.

איתן כבל: יש לאתי הצעת נוסח, בבקשה.

<אתי בנדלר: זו הצעה שמנסה לתכלל הכול: (א) תאגיד בנקאי המבקש לסגור סניף, ימסור על כך הודעה מנומקת למפקח על הבנקים או לעובד הבנק שהוא הסמיך לכך.

<אתי בנדלר: המפקח על הבנקים רשאי להודיע לתאגיד הבנקאי בתוך – תחליטו – 30 או 45 ימים מיום שקיבל את ההודעה על הסכמתו או על התנגדותו לסגירת הסניף, או – וכאן אני מציעה דבר נוסף – על הסכמתו לסגירת הסניף במועד מאוחר יותר עליו מסר הודעה לתאגיד, בתנאים או במועד מאוחר יותר.

<אתי בנדלר: זה החלק הראשון.

<אתי בנדלר: אז המפקח רשאי להאריך את התקופה, תלוי כמה ימים זה יהיה.

<אתי בנדלר: הוראה נוספת – לא יסגור תאגיד בנקאי סניף, אלא לאחר שמסר לכל לקוחות הסניף הודעה 30 ימים לפחות לאחר קבלת הסכמת המפקח ולפני מועד הסגירה.

איתן כבל: למה 30? 60.

<אתי בנדלר: כי אחרת אתה מותח את זה ל-120 ימים.

איתן כבל: אז מה?

איתן כבל: אני רוצה 60 יום, אני לא רוצה 30 יום.

<אתי בנדלר: יש עוד שני נושאים: אם המפקח לא הודיע דבר עד תום אותם 60 ימים או 45 ימים, יראו כאילו נתן את הסכמתו או אישורו.

<אתי בנדלר: האם לא ראוי שתפורסם הודעה לציבור לגבי בקשת הבנק לסגור סניף?

<אתי בנדלר: זה יכול להיות אפילו פרסום על ידי המפקח על הבנקים באתר של בנק ישראל, באופן שזה לא רק הלקוחות של אותו סניף שיקבלו הודעה מאוחר יותר, כשיש כבר החלטה חלוטה על סגירה – אותם לקוחות או ארגונים אחרים - - -

<לאה ורון: מה שגברתי מתכוונת זה שבמקום שחבר הכנסת כבל יקבל את המכתבים, גם המפקחת על הבנקים תקבל?

<אתי בנדלר: יכול להיות, כדי ששיקול הדעת לגבי עצם השאלה האם להתיר סגירת סניף או לדחות את מועד סגירתו, תהיה מבוססת גם על אמירות של הציבור.

באסל גטאס: אני רוצה לשאול את המפקחת או הפיקוח על הבנקים, האם פעם היסטורית מנעתם מבנק סגירת סניף.

עבד אל חכים חאג' יחיא: אין להם סמכות, לא היתה סמכות.

באסל גטאס: אבל הנוסח הזה לא יבטיח, כי כמו שאני מכיר את בנק ישראל ואת הפיקוח, בסוף שיקול הדעת יהיה עסקי יותר מאשר טובת המקום או הלקוחות.

באסל גטאס: תמיד הבנק יגיד: אני סוגר סניף ביישוב פלוני כי אני מפסיד, כי הוא סניף הפסדי.

באסל גטאס: אני אתן לך סיפור – בכפר נחף על יד ראמה יש 15,000 תושבים.

באסל גטאס: במגזר הערבי תמיד היה מרכנתיל ובנק ערבי שעכשיו לאומי קנתה אותו.

עבד אל חכים חאג' יחיא: חברת בת.

באסל גטאס: אבל הוא עכשיו הפך ללאומי פר אקסלנס.

באסל גטאס: סגר מרכנתיל את השערים שלו.

באסל גטאס: ביישוב של 15,000 תושבים יש סניף אחד.

באסל גטאס: סיפרתי לכם את הסיפור, להפך אנחנו רוצים שבנק ישראל יכריח בנקים לפתוח סניפים בערים בהן מעל 20,000 תושבים.

באסל גטאס: יש לפעמים שני סניפים בעיר של 20,000 תושבים, כמו קלנסווה, טירה.

באסל גטאס: השאלה מי יבטיח שבנק ישראל, גם אם תהיה לו הסמכות, הוא ישתמש בה?

באסל גטאס: השינוי בחוק בא לשרת מטרה מסוימת.

באסל גטאס: ביישוב שיש בו בסך הכול שני סניפים, זה אסור, אתם תתנגדו אוטומטית.

איתן כבל: ברשותכם, אנחנו רק בהכנה לקריאה ראשונה.

איתן כבל: מה שאדוני מעלה, אני לא יכול להתעלם ממנו, אתה חושב שאני לא מוטרד?

איתן כבל: בסוף בסוף בסוף הם מזילים דמעה ובוכים שהם מפסידים, הם הרוויחו השנה רק חצי מיליארד או 800 מיליון וזה ידפוק להם את המאזן.

איתן כבל: זאת נקודה שנרחיב בה, לא עכשיו, אני רוצה לרוץ עם הדברים.

עבד אל חכים חאג' יחיא: בהתחלה כתוב "לא יסגור תאגיד בנקאי סניף" – "או מחלקה", מה שהעליתי.

איתן כבל: אני מציע שנשאיר את זה להכנה לקריאה שנייה ושלישית, אני רוצה לחשוב על זה, אם זה מקום שמתאים.

אוסאמה סעדי: לעניין לוח הזמנים, אני הייתי מציע משהו אחר.

אוסאמה סעדי: לעניין ההצעה של אתי - - -

<אתי בנדלר: זו לא הצעה שלי, אלא הצעות שלכם שאני ניסחתי.

אוסאמה סעדי: נכון, אני הייתי אומר שברגע שהבנק מקבל החלטה לסגור סניף, כמו שאמרה אתי, הוא צריך להודיע למפקחת על הבנקים על ההחלטה.

אוסאמה סעדי: בו זמנית אפשר גם להודיע ללקוחות אותו סניף שיש כוונה לסגור את הסניף הזה.

אוסאמה סעדי: אז אפשר את ה-60 יום שביקשת, כי הלקוחות כבר יודעים.

איתן כבל: אני כבר אומר לך שזה לא טוב.

איתן כבל: יש פעולה פיסית, הפעולה הפיסית אחר כך, כמו שלאה ורון אומרת.

איתן כבל: אתה מדבר על תודעה, אני יושב בבית, מול הטלוויזיה וחושב איך אני מבצע את הפעולות, וכשמגיע הרגע יותר קל לי נניח – אני אומר את זה קצת בצורה ציורית.

איתן כבל: הפעולה עצמה להתחיל לחשוב באיזה סניף אני רוצה, לסניף זה כמו לידה.

איתן כבל: אנשים הולכים לאן שהולכים ההורים שלהם, לא?

<קריאה: לא כל כך, כבר לא.

איתן כבל: יש הבדל בין כבר לא כל כך לבין אמירה שהיא חדה.

<לאה ורון: מה קושר את הלקוח לבנק לפי המחקרים שלכם?

<עודדה פרץ: בדרך כלל זה קשר עם פקיד מסוים.

אוסאמה סעדי: זה בקופת חולים, נקשרים לרופא אחד.

איתן כבל: בשביל הדיון הבא, הכנה לקריאה שנייה ושלישית, אני מאוד מבקש לראות, אם יש לכם נתונים כמה אנשים עברו מבנק לבנק – לא מסניף לסניף.

<טיבי רבינוביץ: אין צורך, הנתונים עומדים על סביבות 7%.

איתן כבל: כמו קופת חולים, הדבר היחיד שהייתי עובר זה אם היה ביטוח לאומי מקביל.

<לאה ורון: אתה וכל אזרחי מדינת ישראל אתה מתכוון.

<עודדה פרץ: היום מאוד מאוד קל לעבור בנק.

<עודדה פרץ: הרעיון הוא לאו דווקא שאנשים שכל הזמן ירוצו ויעברו בנקים, הרעיון הוא שכל בנק יודע שמאוד קל לעבור, ואם הוא לא ייתן שירות ותנאים טובים ללקוחות שלו - - -

איתן כבל: גם קבענו את חוק נתוני אשראי.

<רן מלמד: את גומרת את הרפורמה של כחלון במכה אחת, שלא ירוצו ויעברו בנקים...

<עודדה פרץ: לא, אני אומרת שהעובדה שאנחנו מקלים את המעבר, זה לא אומר שהמטרה היא שאנשים ירוצו ויעברו כל יום בנק.

אוסאמה סעדי: אדוני היושב ראש, באתי עכשיו דרך רבין, שם יש שלטים ענקיים על איזושהי חברה שנותנת אשראי: קבלו 10,000, תחזירו 900 שקל לחודש.

אוסאמה סעדי: זה 9% לפחות.

<רן מלמד: השאלה לכמה חודשים, 36 חודש.

אוסאמה סעדי: על 10,000 מחזירים 900 שקל, הייתי המום.

<רן מלמד: 990.

איתן כבל: אין יום שאתה לא מקבל, הם שולחים את זה כבר היום - - -

<אתי בנדלר: זאת עבירה על החוק.

איתן כבל: ברור.

איתן כבל: אני חושב שההצעה של עורכת הדין בנדלר היא טובה.

<קריאה: היינו רוצים לראות אותה.

<אתי בנדלר: כמובן זה לא הנוסח הסופי, זה מאוד גולמי: תאגיד בנקאי המבקש לסגור סניף, ימסור על כך הודעה מנומקת למפקח על הבנקים או לעובד שהוא הסמיך לכך.

<אתי בנדלר: המפקח על הבנקים רשאי להודיע לתאגיד הבנקאי בתוך – הוועדה צריכה להחליט – 45 או 60 ימים מיום שקיבל את ההודעה, על הסכמתו או על התנגדותו לסגירת הסניף, או על הסכמתו לסגירת הסניף בתנאים או במועד מאוחר יותר.

<אתי בנדלר: המפקח יפרסם באתר האינטרנט של בנק ישראל הודעה על בקשת התאגיד הבנקאי לסגור סניף.

<אתי בנדלר: לא הודיע המפקח על הבנקים בתוך התקופה האמורה על התנגדותו לסגירת הסניף, יראו אותו כאילו ייסגר.

אוסאמה סעדי: לא, החזקה פה לא כל כך נראית לי מהטעמים שדיברנו, אבל גם ממה שאמר באסל עכשיו.

אוסאמה סעדי: אני רוצה שהמפקח יקבל החלטה, זה לא שתבוא בקשה והוא ישאיר את זה.

איתן כבל: צודק, הוא צריך למסור הודעה.

איתן כבל: צודק, אני מסכים עם אוסאמה.

<אתי בנדלר: זאת אומרת, אין הסכמה שבשתיקה.

אוסאמה סעדי: שיודיע שהוא מסכים, שייתן החלטה.

איתן כבל: הוא חייב לנמק.

אוסאמה סעדי: אבל זה אומר שהוא בדק את הבקשה.

איתן כבל: בדיוק, בדיוק, זה אלף-בית.

<אורנה ואגו: יש לנו כבר בחקיקה מן כזאת ברירת מחדל, כמו במינוי דירקטורים או נושאי משרות.

אוסאמה סעדי: אבל אני לא רוצה ברירת מחדל, אני רוצה שהמפקח יבדוק את הבקשה.

<אורנה ואגו: למה לא?

<אורנה ואגו: המפקח בדרך כלל נותן תשובה לפני 60 יום.

איתן כבל: תראי על מה אנחנו מתווכחים, יש פה סיפור "כזה" ועכשיו את מתווכחת אתי אם הוא יוציא את האישור, יישב עם עצמו ויכתוב: כן, אני מאשר לבנקים.

איתן כבל: זה אלף-בית, אנחנו ב-2016, בעולם ששקיפות זה הדבר הכי בסיסי.

<אורנה ואגו: הציבור יידע אם הסניף נסגר.

איתן כבל: לפני התפקיד שלך, את גם אזרחית פה.

איתן כבל: כשאת עובדת מול גורם שאינו הפיקוח על הבנקים ואת רואה עוולה, אני בטוח שתגידי, כי את בת-אדם כמוני: למה?

איתן כבל: הדבר הכי בסיסי שאתה מבקש לדעת זה את הסיבה, משהו.

אוסאמה סעדי: "מקבל את הנימוקים של הבנק".

איתן כבל: כן, "מקבל את הנימוקים", משהו שמראה שהיתה איזושהי סוג של התייחסות.

איתן כבל: אנחנו הרי לא נשב אצל המפקחת על הבנקים על הצוואר לשתות לה את הדם עם קשית.

איתן כבל: עורכי הדין, המנהלים והמנכ"לים של הבנקים יבואו ויישבו, כי יש להם את הכלים ואת הכוח יותר מאשר לציבור לפעול אל מול המפקחת או המפקח לשנות את דעתו.

איתן כבל: תראי את התסריט, אנחנו חיים את העולם הזה.

<טיבי רבינוביץ: אדוני, אני מתנצל מראש ששוב אני הולך לגרום לך עוגמת נפש וקצת לעצבן אותך, אבל מה שנראה לך טבעי, זה לא כל כך טבעי, כי מה לעשות, אין חקיקה דומה ליוזמה הזאת בעולם, אין וגם אין בארץ, כי עובדה שאתה לא הצעת לסגור ולהודיע שאתה סוגר סניפי קופת חולים – קופת חולים.

<טיבי רבינוביץ: אתה לא מציע את זה, אתה מציע לסגור סניפי בנק, למה סניפי בנק?

<טיבי רבינוביץ: כי זה נשמע טוב.

<טיבי רבינוביץ: עכשיו אתה רוצה להפוך גם את התהליך לפומבי, כלומר: אתה רוצה לפרסם הודעה שבנק משה רוצה לסגור סניף, לאפשר לבנק יוסי מחר לפנות לכל לקוחות הסניף של בנק משה ולהגיד להם: בואו אלי, כי הוא רוצה לסגור, למרות שלא ניתנה הודעה לסגירה.

איתן כבל: אתה מבין מה אתה אומר?

איתן כבל: עושה מעשה זמרי ומבקש שכר כפנחס, על זה נאמר.

איתן כבל: אתה גם דופק אותו כשאתה סוגר אותו, ואתה אומר לו: סליחה, שלא יהיה מצב שיהיה איזה בנק אחר שירצה לקחת אותו.

<טיבי רבינוביץ: לא, אני לא דופק אותו.

<טיבי רבינוביץ: אבל איתן, אתה לא הבנת אותי נכון.

איתן כבל: טיבי, זה מה שאתה אמרת.

<טיבי רבינוביץ: לא, זה לא מה שאני אמרתי.

אוסאמה סעדי: זה כל כך שקוף מה שאתה אמרת, זה בדיוק מה שאמרת שגורם לנו לחשוש מהכוונות של הבנקים.

<טיבי רבינוביץ: עם כל הכבוד, אני יודע מה שאני אמרתי, ואני חוזר על מה שאני אמרתי כדי שיהיה ברור.

עבד אל חכים חאג' יחיא: גם אנחנו שמענו את מה שאמרת.

אוסאמה סעדי: אין לנו בעיה להבין, שמענו בדיוק.

איתן כבל: טיבי, אני מאפשר לך לתקן את עצמך.

<טיבי רבינוביץ: אני לא צריך לתקן, אני אבהיר את עצמי.

<טיבי רבינוביץ: אני אומר שאלה תהליכים עסקיים, שהבנק לא מעוניין לפרסם אותם בפומבי ולאפשר לבנק אחר מיד לדעת מה הוא עושה.

<טיבי רבינוביץ: מה לעשות, זה לא קורה בשום עסק אחר.

<טיבי רבינוביץ: אני פונה לרגולטור, אתה מינית אותו, אני מבקש לו לקבל את ההחלטה הכי מושכלת שיש ולהודיע לבנק תוך תקופה מסוימת.

<טיבי רבינוביץ: אתם מיניתם את הרגולטור, לכם יש את האפשרות לפקח עליו ולהגיד לו: אתה פועל בסדר או לא פועל בסדר, ואם הוא לא פועל בסדר, אתה יכול להגיד לו מה אתה מצפה ממנו.

<טיבי רבינוביץ: אבל אתה לא יכול לבקש ממני כעסק "להתפשט" ולהודיע על כל השיקולים העסקיים שלי בפני כל המתחרים שלי, דבר שאתה לא עושה בשום מקום אחר.

<טיבי רבינוביץ: עובדה שאתה לא מבקש מכל סניף של קופת חולים או של שופרסל, אתה מבקש מסניף של בנק.

אוסאמה סעדי: יכול להיות שאנחנו נחשוב על זה, נתת לי רעיון.

איתן כבל: טיבי חברי, יפה, היית פעם עוזר פרלמנטרי והיית נותן רעיונות טובים, נתת רעיון להרחיב את החקיקה למקומות נוספים, קודם כל תודה.

איתן כבל: העובדה שאתה לוקח אותי לקופות חולים או לסניפי שופרסל, עדיין לא נותנת לי את התשובה לגבי האופן שבו צריך לפעול מול הבנקים.

איתן כבל: יכול להיות שאתה צודק בכל, אנחנו עוסקים עכשיו בענייני הבנקאות, ומכיוון שאנחנו עוסקים בענייני הבנקאות, אנחנו ניתן לזה את המענה כפי שאנחנו חושבים.

<טיבי רבינוביץ: אבל יש פתרון.

איתן כבל: אני לא כתבתי, לא ביקשתי, גם חברי הכנסת כולל אוסאמה לא ביקשו שהמפקחת או המפקח ירשמו: מסכן, הבנק הזה והזה היה אצלי והציג בפני את המאזנים ויעשה ציורים של דמעות מסביב לכל מה שהוא כותב, כל כך התרשמתי שהם במשבר, התזרים שלהם על הפנים, מסכנים...

איתן כבל: אין דבר כזה הודעה שבשתיקה.

אוסאמה סעדי: אני רוצה להוסיף, בסעיף 2 כתוב החלטת המפקח להתנגד צריכה להיות מנומקת בכתב.

<אתי בנדלר: עוד לא קראתי.

איתן כבל: אורנה, זה רק טיבי שהוא מוכשר, ורבלי, ואני לא ציני, הוא באמת מוכשר, אבל זה רק טיבי.

איתן כבל: את יודעת מה זה כשמרים טלפון מנהל התאגיד או יושב ראש הדירקטוריון ואומר: גברתי, את רוצה לגרום לנו להתמוטט?

איתן כבל: את עושה לנו כך וכך.

<אורנה ואגו: אפשר לתת קצת קרדיט לפיקוח על הבנקים, הוא כבר עמד בלחצים.

איתן כבל: ההפך, אני נותן קרדיט, המון, אבל גם כשאתה נותן בבנק קרדיט, הוא מוגבל.

איתן כבל: בסוף בסוף אם אנחנו חיים בעולם שכולנו היינו סומכים על כולם, לא צריך חקיקה.

איתן כבל: גם העובד שלך אומר: מה, את לא סומכת עלי?

איתן כבל: תראי, אתמול עשיתי, שלשום עשיתי.

איתן כבל: החיים לא כך, אתה צריך להכניס אותם למסגרת, עובדה שאנחנו נמצאים כאן כדי להתמודד עם שאלה, שלכאורה לא יוצא בכלל לעסוק בה.

איתן כבל: הנחת העבודה היתה להפעיל את התהליכים האלה בצורה מושכלת.

איתן כבל: אני לא מכיר כאן חוק שהמחוקק אומר: אני מבין מראש את העובדה הזאת.

איתן כבל: אני בסך הכול מנסה לייצר תהליך מרוסן.

איתן כבל: אתי בנדלר, ההצעה שאת מציעה נראית בעיני.

איתן כבל: אורנה, יש לך הסתייגויות?

<אורנה ואגו: לנוסח, אבל אני אדבר על זה אחרי זה עם אתי.

איתן כבל: לא, אני מדבר על העקרונות.

<אתי בנדלר: אם אנחנו מדברים רק על הנוסח, בהחלט נשב על זה יחד.

<אורנה ואגו: זה צריך לעבור גם את המפקחת.

איתן כבל: אין בעיה, אנחנו נצא.

אוסאמה סעדי: זאת קריאה ראשונה.

איתן כבל: אתה יודעת מה את אומרת לי?

איתן כבל: שכל חוק – ואתן ותיקות – צריך להמתין שניסע כדי לשמוע את דעתו של השר.

איתן כבל: זה לא רציני, אורנה.

<אורנה ואגו: לא, זה שינוי רציני מההצעה.

איתן כבל: קודם כל, אז מה?

איתן כבל: אני רוצה לשאול אותך, אני ותיק פה אולי מרוב האנשים, איפה כאן נפגעת הסמכות?

איתן כבל: זה מביך, קודם כל יש הכנה לקריאה שנייה ושלישית.

איתן כבל: אנחנו ילדים קטנים?

איתן כבל: במקום 45 יום אולי יהיו 60 יום?

<אורנה ואגו: אין לנו בעיה עם זה.

איתן כבל: ומה היתה התוספת השנייה?

<אורנה ואגו: אדוני, ממילא אתם לא צריכים את ההסכמה שלנו.

איתן כבל: האמיני לי אורנה, שכשרציתי להעביר פה חוקים, אם עודדה זוכרת, אמרתי שאני אעביר ואני אעביר גם כאופוזיציה.

איתן כבל: זה לא העניין, שיטת העבודה שלי היא לעבוד ביחד ולא ללכת ראש בראש.

<אורנה ואגו: בכל מקרה אני ארצה לראות את זה בכתב, קצת קשה לי לשלוף.

איתן כבל: אנחנו נצביע על זה.

<אתי בנדלר: עוד לא קראנו את פסקה 2.

איתן כבל: בוודאי, אני יודע.

<לבנת קופרשטיין-דאש: לגבי ההודעה ללקוחות במקביל להודעה למפקח, צריכים לזכור שההודעה הזאת יכולה לעורר - -

<אתי בנדלר: לא במקביל, אחרי החלטת המפקח.

<לבנת קופרשטיין-דאש: אחרי החלטת המפקח?

אוסאמה סעדי: אחרי, ההצעה שלי לא התקבלה.

<לבנת קופרשטיין-דאש: הניסוח "רשאי להודיע לבנק על הסכמתו", צריך להיות שהוא יודיע על הסכמתו או אי הסכמתו, לא רשאי.

<לבנת קופרשטיין-דאש: אתם התנגדתם לברירת מחדל האוטומטית של ההסכמה, אבל היא חשובה, כי אתם רוצים שהבנקים ימשיכו לנהל את עסקיהם, שהם יידעו מתי הם פותחים סניפים ומתי הם סוגרים סניפים.

<לבנת קופרשטיין-דאש: אני לא יודעת איך המפקח עומד בעומסים כאלה.

איתן כבל: למה עומסים?

איתן כבל: כל יום סוגרים לו?

<לבנת קופרשטיין-דאש: יש כל מיני דברים שהוא מתעסק בהם, לא רק סגירת סניפים של הבנקים, ואם לא תהיה לנו תקופה מתי המפקח יחזיר לנו תשובה, לא נוכל לתכנן את העסקים שלנו.

איתן כבל: אתם מסכנים, מה יגיד האזרח?

<רן מלמד: בשביל זה תגישו תכנית עבודה שנתית.

<לבנת קופרשטיין-דאש: לאזרח יש 60 יום, אנחנו רוצים גם את החלופה הזאת, שנדע איך נוכל לתכנן את עסקינו.

<רן מלמד: אם אתם נורא רוצים, תן להם עוד 60 יום, שיהיה להם 60 יום ועוד 60 יום לפני שאתם סוגרים.

<רן מלמד: הם רוצים יותר זמן, אתה יכול לתת להם עוד 60 יום.

<אתי בנדלר: לפחות 30 יום.

<לאה ורון: זה לא מה שהיא ביקשה, היא ביקשה להבטיח את התשובה של המפקחת.

<רן מלמד: לא, היא גם ביקשה יותר זמן.

<לבנת קופרשטיין-דאש: מצדי שהמפקח יענה לי תוך 14 יום.

<רן מלמד: בנק הוא לא עסק פרטי, הוא עסק ציבורי.

<קריאה: לא, הוא לא עסק ציבורי.

<רן מלמד: אנחנו במחלוקת מאוד מאוד גדולה על זה.

<לבנת קופרשטיין-דאש: מבחינתי שהמפקח יענה לי תוך 14 יום, האם הוא מסכים או לא, זה לא משנה לי, אני רוצה לדעת מה התשובה, זה הכול.

איתן כבל: יפה, הנה אנחנו באינטרס משותף.

<לבנת קופרשטיין-דאש: לכן צריך לדעת מה קורה אם אין תשובה.

איתן כבל: אמרתי אין דבר כזה אין תשובה.

<לבנת קופרשטיין-דאש: יש דבר, אנחנו יודעים, אנחנו מכירים, יש דבר כזה אין תשובה.

עבד אל חכים חאג' יחיא: בשביל זה אנחנו מתקנים את ההצעה, שיהיו מחויבים לתת תשובה.

עבד אל חכים חאג' יחיא: זאת לא ברירת מחדל, פועלים לפי החוק.

<אורנה ואגו: אתי, אם מותר לי לדבר בשמך, אתי הציעה שאם הבנק לא קיבל תשובה, חזקה שהוא הסכים.

עבד אל חכים חאג' יחיא: אנחנו מתנגדים לזה.

<אתי בנדלר: - - - לתת תשובה.

איתן כבל: תהיה תשובה – קראתי, קיבלתי, עברתי והחלטתי להסכים שהבנק יסגור את הסניף.

איתן כבל: לא ביקשתי שכמו שטיבי אמר, שומו שמים יראה את הרשימה של הפלוסים והמינוסים.

<לבנת קופרשטיין-דאש: מה יקרה אם לא תהיה תשובה?

איתן כבל: את לא מבינה שאני אומר שהוא יהיה חייב לתת תשובה?

איתן כבל: ומה קורה אם יש חוק שאסור לעבור באור אדום ומישהו עובר באור אדום?

<לבנת קופרשטיין-דאש: יש קנס, אנחנו לא רוצים - - -

איתן כבל: אני רק אומר שההודעה צריכה להיות 60 יום ולא 30 יום.

<אתי בנדלר: והוא ייתן הודעה, ולא רשאי לתת.

איתן כבל: החלק הראשון זה לא 45 יום, זה 60 יום.

<אורנה ואגו: אפשר לחזור שוב על לוח הזמנים?

<אתי בנדלר: אני רוצה לגמור את פסקה (2) ואז אנסה לעשות סדר: החלטת המפקח – במקום להתנגד לסגירת הסניף – להתנות את הסגירה בתנאים או לדחות את מועד הסגירה למועד שיחליט, תהיה מנומקת ובכתב, ואם החליט להתנגד לסגירת הסניף, תינתן ההחלטה המנומקת לאחר שנתן לתאגיד הבנקאי הזדמנות להשמיע את טענותיו ולאחר התייעצות עם ועדת הרישיונות.

<אתי בנדלר: בהתאם להצעת החוק, שלא תוקנה בנושא הזה על ידי בנק ישראל, רק החלטה להתנגד לסגירת סניף היתה צריכה להיות מנומקת והיתה טעונה היוועצות בוועדת הרישיונות.

<אתי בנדלר: אני מבינה שאתם מבקשים לשנות את זה, אני רק צריכה שתתקבל ההחלטה – אל"ף, האם כפי שנאמר קודם, המפקח גם יוכל להתנות את החלטתו בתנאים, או לדחות את מועד הסגירה המבוקש ולומר: אני לא מסכים שתסגרו את הסניף בתאריך אחד בינואר, עוד שנה, עוד חצי וכו'.

<אתי בנדלר: כל ההחלטות האלה יצטרכו להיות מנומקות, אבל האם גם ההחלטות האלה לדחות או להתנות בתנאים יהיו טעונות היוועצות בוועדת הרישיונות?

<אתי בנדלר: זו השאלה.

<עודדה פרץ: צריך לפשט את התהליך.

<אתי בנדלר: אז רק סגירה?

עבד אל חכים חאג' יחיא: רק התנגדות לסגירה.

<עודדה פרץ: הרוב אנחנו לא נתנגד.

<אתי בנדלר: אני חוזרת על העקרונות של פסקה (2) - אחד – כל ההחלטות, בין אישור ובין סגירה ובין התנאה בתנאים ובין דחייה, כל ההחלטות צריכות להיות בכתב ומנומקות.

<אתי בנדלר: שניים – ההחלטה להתנגד לסגירת סניף צריכה להיות בהיוועצות עם ועדת הרישיונות.

איתן כבל: יפה.

איתן כבל: עודדה, אני רוצה להבין, אנחנו אמרנו בפתיח של ה-45 יום, שיהיו 60 יום.

<עודדה פרץ: שוב, זה איזון בין אורך התהליך, כי אמרתי שזה בנוסף לזמן שאנחנו ניתן הודעה ללקוחות, שזה רשום כבר בהוראות שלנו.

איתן כבל: את יודעת מה?

איתן כבל: אני מוכן להישאר עם ה-45 יום הראשונים, אבל ההודעה ללקוחות צריכה להיות 60 יום לאפשר להם להיערך.

<עודדה פרץ: אם אתה דורש שיהיה פרסום באתר, כשהבנק פונה אלינו, אז כבר יש - - -

איתן כבל: עודדה, חשבי באמת, אל תשפטי את הדברים, תשפטי את הלקוח ההוא על דבר שאת צריכה להתעסק אתו שאת לא מיומנת בו.

עבד אל חכים חאג' יחיא: כשאנחנו סופרים עד הסוף, הם מודיעים 45 יום על הכוונה, אבל הם יכולים לקבל תשובה כעבור שבועיים, לא מנצלים את ה-45 יום.

עבד אל חכים חאג' יחיא: זה לא 45 ועוד 60, מיום שמקבלים את התשובה אפשר לפרסם.

איתן כבל: זה ברור.

עבד אל חכים חאג' יחיא: שלא ייספר 60 ועוד 45 ימים.

איתן כבל: הוויכוח שלי עם ה-45 יום זה בעניין הנראות.

איתן כבל: אני חושב שבנק שמקבל החלטה לסגור סניף - -

עבד אל חכים חאג' יחיא: - - הוא לא מחזיק את השלט וסוגר.

<עודדה פרץ: אני רוצה לוודא, אם אנחנו לא מתנגדים לסגירה, זה לא צריך להיות מנומק.

<עודדה פרץ: נכתוב שאנחנו לא מתנגדים לסגירה.

איתן כבל: הוא לא צריך לפרט את כל ההחלטה.

עבד אל חכים חאג' יחיא: "קיבלנו את הדוחות שלכם, את הבקשה שלכם, עיינו בהם, ראינו ואין לנו התנגדות".

<עודדה פרץ: אני לא זוכרת מה הנוסח.

איתן כבל: זה עולה מהנוסח.

איתן כבל: בהכנה לקריאה שנייה ושלישית אנחנו נהדק את הדברים האלה.

איתן כבל: הכוונה היא שאין ברירת מחדל.

<עודדה פרץ: את זה הבנתי, הדרישה להנמקה היתה כשאנחנו מסרבים לבקשה לסגירה, כי זאת באמת התערבות ואיזושהי פגיעה בחופש.

<אתי בנדלר: אבל אדוני, בכל זאת הייתי רוצה לשמוע את עמדתכם לגבי טענת איגוד הבנקים, לפיה פרסום הודעה לציבור באתר שלכם עלול לפגוע במהלכים עסקיים שלהם.

<אתי בנדלר: אני חושבת שזאת טענה שחייבת התייחסות.

<לבנת קופרשטיין-דאש: אחרי ההחלטה?

<אתי בנדלר: לא, טרם ההחלטה.

<לאה ורון: על ההודעה הראשונה של הבנק.

<אתי בנדלר: בבקשה שלכם למפקח על הבנקים.

עבד אל חכים חאג' יחיא: אני חושב שאין בה צורך.

איתן כבל: לא, אתה טועה.

עבד אל חכים חאג' יחיא: להודיע "קיבלנו בקשה" - - -?

<לבנת קופרשטיין-דאש: ההודעה לציבור לפני שהמפקח מחליט בעניין – אל"ף, מעוררת סתם בהלה מיותרת של הציבור וגם של העובדים.

איתן כבל: אבל זה לא סודי.

<לבנת קופרשטיין-דאש: זה כן סודי, התהליך הוא סודי.

<עודדה פרץ: אם אנחנו מאריכים ל-60 יום את ההודעה ללקוח, זה נותן לכם - - -

<אתי בנדלר: אבל ההחלטה ללקוח היא אחרי קבלת החלטה כבר.

איתן כבל: עודדה, אני אומר את זה גם לך לבנת קופרשטיין-דאש, באמת שאני מבין את הטענה של, היא טענה לגיטימית, אני לא אומר שלא.

איתן כבל: שימי לב, את באה ונלחמת בשיניים עבור הלקוחות שלך, שממילא מנקודת המוצא חזקים.

איתן כבל: יש אזרחים, שרובם בסניף הזה כבר 50, 60 שנה ואולי יותר אם זה סניף ותיק יותר, ואת אומרת: אני לא רוצה שהם יידעו, מהסיבות שלך.

<לבנת קופרשטיין-דאש: אני לא רוצה שהם יידעו לפני ההחלטה הסופית.

איתן כבל: תראי שלא צריך לתת לי הסברים, אני מבין.

איתן כבל: כל מה שאני מנסה לומר לכן לבנת ואורנה, שאזרח שיוכל לבוא ולצעוק גוואלד למפקחת על הבנקים, שלא רק יכתבו אחר כך מכתבים לכבל, שהוא יעשה מהם "טיירה", כי אין מה לעשות, כי כבר הסניף נסגר, זאת אומרת שתינתן האפשרות הבסיסית, הדבר הכי בסיסי שכל אחד ואחת שלא עובד בבנק או מייצג בבנק, אלא יש לו בעיה עם ביטוח לאומי שהחליטו לא עובדים ביום זה וזה כי זה לא רווחי.

איתן כבל: מה אני מנסה לבוא ולומר?

איתן כבל: שכל הזמן ההסתכלות שלנו היא רק על עצמנו.

איתן כבל: מה שאני מנסה לומר בהקשר הזה גברתי, שאני לא מתעלם ממה שגברתי אומרת.

איתן כבל: אני מבקש שמשרד המשפטים יבחן, וגם גברתי אתי בנדלר תבחן את מידת הפגיעה – מה עומד מול מה.

איתן כבל: אין לי תשובה משפטית מספיק חזקה בהקשר הזה, האם פרסום באינטרנט, עצם הכוונה יכולה לייצר פגיעה על ההתנהלות העסקית מחד, ומצד שני - - -

<לבנת קופרשטיין-דאש: בלקוחות או בעובדים?

איתן כבל: מה יפה פה?

<אתי בנדלר: הפגיעה היא בהתנהלות העסקית או פגיעה בלקוחות ובעובדים?

<אתי בנדלר: אלה שני נושאים שונים.

<לבנת קופרשטיין-דאש: מה שקורה עכשיו עם לקוחות שיודעים על סגירת סניף, הם מתקשרים לבנק, באים לפגישות, עוברים לסניף אחר, בודקים אותו, כבר מעבירים את החשבון, לא מחכים שהסניף ייסגר.

<לבנת קופרשטיין-דאש: לקוחות שיחשבו שהסניף נסגר, יעבירו את החשבון לסניף טיפה יותר מרוחק ואז נגיד להם: סליחה, המפקח לא אישר, עכשיו תוכלו להחזיר את הכול – זה מיותר.

<אתי בנדלר: אדוני, אם הוועדה תסכים לכך, אני מציעה שהנושא של פרסום ההודעה באינטרנט לא ייכלל בנוסח שאפרסם לקריאה ראשונה, אבל אני אכתוב בפירוש בדברי ההסבר, שבעת ההכנה לקריאה שנייה ושלישית תבחן הוועדה.

איתן כבל: זה בדיוק מה שביקשתי מגברתי והתחלתי לומר, שאני רוצה שגם את וגם נציגת משרד המשפטים תבחנו את זה לקראת קריאה שנייה ושלישית, את המשמעויות של פרסום באינטרנט.

איתן כבל: אני באמת רוצה להיות רגיש לעניין הזה.

איתן כבל: אני לא אוהב את רגישות היתר שלכם פתאום, פתאום כולם דואגים לכולם, אבל אני רוצה לחשוב, אם אין כאן פגיעה לא מידתית מצד אחד בתאגיד הבנקאי, ומצד שני האם יש מספיק איזון אל מול הלקוחות, כאילו להם אין בעיות.

איתן כבל: העובדה שעכשיו זקן, זקנה, גמלאי או גמלאית שיצטרכו להגיע בהליכונים, באוטובוסים, בשני קווים, בגשם, בלי מדרכה, זה לא נחשב.

איתן כבל: אבל כדי שלא נגיד חס וחלילה שלא שקלנו את השיקולים הנדרשים, כמו שהצעת וכמו שעשינו בפעמים אחרות, נאמר את זה כדי שמישהו לא יטען נושא חדש או דברים מהסוג הזה, נביא את זה בדברי ההסבר, נבוא בדברים כדי לסכם את הדברים.

<אתי בנדלר: ברשותך, אני רק פונה לגברתי, אני מבקשת שתוך זמן קצר ביותר תשלחי מסמך קצר, לא דיסרטציה ארוכה כי אנחנו מצליחים להבין גם כשזה יותר קצר, את עיקר הטענות שלכם בקשר לפגיעה בהתנהלות העסקית של הבנקים, אם הוועדה תחליט לדרוש בעת הכנת הצעת החוק לקריאה השנייה והשלישית פרסום הבקשה שלכם לסגירת סניף.

איתן כבל: אני מעלה להצבעה את העקרונות.

<אתי בנדלר: אדוני רוצה סיכום העקרונות?

<אתי בנדלר: גברת סומפולינסקי סיכמה את התהליך.

<אביטל סומפולינסקי: קודם תאגיד בנקאי מודיע למפקח על הרצון שלו לסגור את הסניף (בדברי ההסבר האפשרות לפרסם את ההודעה הזאת באינטרנט).

<אביטל סומפולינסקי: למפקח או למי שהוא הסמיך לכך יש 45 יום לקבל החלטה.

<אביטל סומפולינסקי: ההחלטה צריכה להיות מנומקת בכתב, ויכולה להיות או התנגדות או הסכמה או הסכמה בתנאים או דחיית מועד הסגירה.

<אביטל סומפולינסקי: יש למפקח סמכות להאריך את המועד בהודעה מנומקת בכתב.

<אביטל סומפולינסקי: אם המפקח מתכוון לדחות את הבקשה, צריך לתת זכות עיון לתאגיד הבנקאי ולהתייעץ עם ועדת הרישיונות, ואם הוחלט שהתאגיד יכול לסגור, הוא צריך להודיע ללקוחות 60 יום לפני.

<עודדה פרץ: לא צריך להכניס את זה.

<אתי בנדלר: זה ייכנס, בוודאי, זאת היתה הדרישה של היושב ראש.

איתן כבל: זה מה שאני ביקשתי.

<עודדה פרץ: הודעה ללקוחות?

איתן כבל: כן, אמרתי.

איתן כבל: מי בעד, עם התיקונים, עם התוספות ועם ההורדות?

איתן כבל: הצבעה בעד – 2 נגד – אין נמנעים – אין סעיף 1 בהצעת חוק הבנקאות (רישוי) (תיקון – סגירת סניפים), התשע"ה-2015, עם התיקונים, נתקבל.

איתן כבל: תודה, אושר.

<אביטל סומפולינסקי: סעיף 2.

איתן כבל: זה כולל, חשבתי שכבר קראנו אותו.

איתן כבל: "תיקון סעיף 29 2.

איתן כבל: בסעיף 29 – (1) בכותרת השוליים, בסופה יבוא "ובהתנגדות או הסכמה לסגירת סניף"; (2) ברישא, לאחר המילים "במתן היתר סניף" יבוא "ובהתנגדות או הסכמה לסגירת הסניף".

<אתי בנדלר: סעיף 29 עניינו השיקולים "במתן היתר סניף", כשהכוונה היא היתר לפתיחת סניף.

<אתי בנדלר: אותם שיקולים יבואו בחשבון גם - - -

איתן כבל: ברור, הערות?

איתן כבל: תודה, מי בעד?

איתן כבל: הצבעה בעד – 2 נגד – אין נמנעים – אין סעיף 2 בהצעת חוק הבנקאות (רישוי) (תיקון – סגירת סניפים), התשע"ה-2015, נתקבל.

איתן כבל: סעיף 2 אושר.

איתן כבל: ההצעה תעלה למליאה לקריאה ראשונה.

איתן כבל: עודדה, אורנה וגם גברתי מרב וכמובן לבנת – אני אומר לכן במהירות, אני רוצה שהצעת החוק הזאת תעבור כבר במושב הנוכחי.

<לאה ורון: הנציג של אגף התקציבים האוצר מסר לוועדה, שההצעה אינה כרוכה בעלות תקציבית.

איתן כבל: תודה רבה, הישיבה נעולה.

איתן כבל: אני מודה לכם מאוד.